Австрин музыка кхуьура тайп-тайпана къаьмнийн ламасташ цхьаьнатуху новкъа — австрийхойн, славянийн, мажарийн, цигонийн, румынийн, немцойн, италихойн, кхечера а. Юккъерачу бIешерашкахь йоккха роль паччахьан цIийнан капеллашкахь ловзийра шпильманаш. XII бIешарахь къегира миннеззингераш. Килсанашкахь а, арахь а хIиттайора кайзершпилаш. Уьш хьалха яра оперел. XVII бIешарахь юкъайовлу италин операн тобанаш.Дуьххьарчарех цхьа опера ю «Тезейс йитина Ариадна». Оцу хенахь кхузахь болх беш бара италихой — Ф. Бонакосси, Ф. Кавалли, К. Монтеверди. XVIII бӀешарахь алсама ю барокко музыка, цуьнан векалш — И. Г. Шмельцер (Вена), Г. И. Ф. Бигер (Зальцбург). Коьрта жанраш хуьлу опера-сериа, дивертисмент, серенадаш. Юкъайолу австрин операн тайпа — зингшпиль. ДӀайоьллу цӀера театраш а, капеллаш («Леопольдштадттеатер») а. Коьрта центр хуьлу Венера «Бургтеатер». Уггаре баккхий композиторш — В. А. Моцарт, Й. Гайдн.